CELEX: C2004/106/157
Language: el
Date: 2004-04-30 00:00:00
Title: Υπόθεση Τ-93/04: Προσφυγήτου Θεόδωρου Καλλιανού κατά της Επιτροπής των Ευρωπαϊκών Κοινοτήτων, η οποίαασκήθηκε στις 4 Μαρτίου 2004.

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/80
            
         Προσφυγή του Θεόδωρου Καλλιανού κατά της Επιτροπής των Ευρωπαϊκών Κοινοτήτων, η οποία ασκήθηκε στις 4 Μαρτίου 2004.
   (Υπόθεση Τ-93/04)
   (2004/C 106/157)
   Γλώσσα διαδικασίας: η γαλλική
   Ο Θεόδωρος Καλλιανός, κάτοικος Kraainem (Βέλγιο), εκπροσωπούμενος από τον Guy Archambeau, δικηγόρο, με τόπο επιδόσεων το Λουξεμβούργο, άσκησε στις 4 Μαρτίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της αρμόδιας για τους διορισμούς αρχής (στο εξής: ΑΔΑ) της 2ας Δεκεμβρίου 2003, επί της ενστάσεως του Θεόδωρου Καλλιανού με αριθμό R/355/03, της 2ας Ιουλίου 2003,
            
         
               —
            
            
               να υποχρεώσει την Επιτροπή στην επιστροφή όλων των ποσών και κρατήσεων, συμπεριλαμβανομένης της τιμαριθμικής αναπροσαρμογής της μη οφειλόμενης διατροφής, στην οποία προέβησαν μονομερώς στις 18.9.2002 οι υπηρεσίες της Επιτροπής (PMO), που αφαιρέθηκαν, παρανόμως και χωρίς νόμιμο τίτλο, από τις αποδοχές του Θεόδωρου Καλλιανού, από την ημερομηνία της υπ' αριθμόν 2179/1999 αποφάσεως περί διαζυγίου που εξέδωσε το Πρωτοδικείο Αθηνών στις 8.3.1999, ή τουλάχιστον από την ημερομηνία της υπ' αριθμόν 203/2003 αποφάσεως του Αρείου Πάγου της 7ης Ιουλίου 2003, η οποία ήταν γνωστή στην Επιτροπή,
            
         
               —
            
            
               να υποχρεωθεί η Επιτροπή να καταβάλει στον προσφεύγοντα ποσό ίσο με το 20 % του ως άνω ποσό, του οποίου ζητείται η επιστροφή, των δαπανών υπερασπίσεως συμπεριλαμβανομένων, προς ικανοποίηση της ηθικής βλάβης και αποκατάσταση της χρηματικής και περιουσιακής ζημίας,
            
         
               —
            
            
               να καταδικαστεί η Επιτροπή στα έξοδα επιδόσεως δια δικαστικού επιμελητή, τα οποία ανέρχονται σε 1 500 Ευρώ, συμπεριλαμβανομένων των δαπανών μεταφράσεως στα γαλλικά των ελληνικών δικαστικών αποφάσεων, οι οποίες τέθηκαν εγκαίρως στη διάθεσή της,
            
         
               —
            
            
               να καταδικαστεί η Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων είναι υπάλληλος της Επιτροπής. Κατόπιν διατάξεως που εξέδωσε το Tribunal de Première Instance των Βρυξελλών, με την οποία επιδικάστηκε διατροφή υπέρ της συζύγου του προσφεύγοντος, οι αρμόδιες υπηρεσίες της Επιτροπής προέβησαν σε κρατήσεις από τον μισθό του. Με την προσφυγή του, ο προσφεύγων προσβάλλει τις κρατήσεις αυτές, επικαλούμενος πραγματική και νομική πλάνη, έλλειψη εκτελεστού τίτλου προς δικαιολόγηση των κρατήσεων και παράβαση του κανονισμού 1237/2000 (1).
   
      (1)  Κανονισμός (ΕΚ) 1347/2000 του Συμβουλίου, της 29ης Μαΐου 2000, περί της διεθνούς δικαιοδοσίας, αναγνώρισης και εκτέλεσης αποφάσεων σε γαμικές διαφορές και διαφορές γονικής μέριμνας έναντι των κοινών τέκνων των συζύγων, Επίσημη Εφημερίδα L 160, 30.6.2000, σ. 19-36.